|  |
| --- |
| **Republika e Kosovës****Republika Kosovo-Republic of Kosovo*****Qeveria–Vlada-Government*** *Zyra e Kryeministrit/Kancelarija premijera/Office of Prime Minister* |
| Zyra për Çështje të Komuniteteve/Kancelarija za pitanja zajednica/Office for Community Affairs |

# Javni objava za finansiranje predloga projekata nevladinih organizacija, za organizovanje kulturnih aktivnosti i obeležavanje posebnih dana nevećinskih zajednica na Kosovu

**Kancelarija za pitanja zajednica pri Kancelariji premijera** pozvala sve nevladine organizacije registrovane u Republici Kosovo, čiji je program rada usredsređen na oblast promocije i zaštite prava i interesa nevećinskih zajednica koje žive na Kosovu, da se prijave za finansijsku podršku za svoje projekte.

# Svrha ove javne objave je podrška Kancelariji za pitanja zajednica/Kancelariji premijera (KPZ-KP) u sprovođenju njene misije. Misija kancelarije je da sve zajednice na Kosovu uživaju osnovna prava i slobode zagarantovane svim građanima prema važećem zakonodavstvu Republike Kosovo, kao i dodatna prava koja im omogućavaju da sačuvaju svoj identitet i kulturu, kao i njihovo puno učešće u kosovskom društvu.

# Naime, fond predviđen za organizovanje kulturnih aktivnosti i obeležavanje posebnih dana nevećinskih zajednica na Kosovu će pokušati da ostvari razne aktivnosti, putem predloga projekata nevladinih organizacija koje promovišu kulturu, tradiciju, jezik, kulturno nasleđe i identitet članova zajednice, uključujući i obeležavanje posebnih dana zajednica koje žive na Kosovu.

# Ovaj poziv za podnošenje predloga je sačinjen u obliku javne objave, kako bi se svim zainteresovanim i kvalifikovanim organizacijama dala mogućnost i pravo da podnesu prijave za finansiranje predloga projekata. Za potrebe ovog poziva za podnošenje predloga, „organizacije” su definisane kao kosovske nevladine organizacije, organizacije zasnovane na zajednici i/ili u poverenju, kao i na dobrovoljnom učešću.

***U skladu sa ovim javnim pozivom, nevladine organizacije mogu da prijave svoje predloge projekata za sledeće prioritetne oblasti:***

1. Promovisanje kulturnog nasleđa zajednica koje žive na Kosovu;
2. Organizovanje kulturnih aktivnosti u mestima u kojima žive pripadnici nevećinskih zajednica;
3. Organizovanje kulturnih i umetničkih aktivnosti u cilju obeležavanja posebnih dana zajednica koje žive na Kosovu;
4. Organizovanje aktivnosti koje imaju za cilj podizanje svesti u vezi sa kulturom i tradicijom zajednica na Kosovu;
5. Poznavanje kulture i tradicije zajednica, saradnja i integracija u kosovsko društvo.

***Prednost imaju Nevladine organizacije koje se prijave sa predlogom projekta koji doprinosi promociji i zaštiti kulture i tradicije zajednica putem sledećih aktivnosti:***

Aktivnosti koje uključuju žene iz nevećinskih zajednica;

Aktivnosti koje uključuju mlade ljude iz nevećinskih zajednica;

Aktivnosti koje se bave povećanjem saradnje među zajednicama, sa posebnim osvrtom na poznavanje kulturnih vrednosti i tradicije zajednica;

Aktivnosti u cilju unapređenja saradnje i integracije zajednica u društvo;

Aktivnosti koje, putem kulturnih organizacija, imaju za cilj rešavanje specifičnih problema zajednica koje žive na Kosovu.

***Ukupna planirana vrednost poziva je 100.000 (sto hiljada) evra.***

Iznos finansijske podrške planiran za svaku zajednicu je sledeći:

Iznos finansijske podrške planiran za svaku zajednicu je sledeći:

Za srpsku zajednicu iznosi 20.000 (dvadeset hiljada) evra;

Za bošnjačku zajednicu iznosi 16.000 (šesnaest hiljada) evra;

Za tursku zajednicu iznosi 16.000 (šesnaest hiljada) evra;

Za aškalijsku zajednicu iznosi 10.000 (deset hiljada) evra;

Za egipćansku zajednicu iznosi 10.000 (deset hiljada) evra;

Za romsku zajednicu iznosi 10.000 (deset hiljada) evra;

Za goransku zajednicu iznosi 8.000 (osam hiljada) evra;

Za crnogorsku zajednicu iznosi 5.000 (pet hiljada) eura;

Za hrvatsku zajednicu iznosi 5.000 (pet hiljada) evra.

Minimalni iznos finansijske podrške koji se može izdvojiti za svaki pojedinačni projekat je 1.000 (hiljadu) evra, a maksimalni iznos za jedan projekat iznosi 5.000 (pet hiljada) evra.

**Rok za podnošenje predloga je 15 radnih dana i završava se 31.03.2022.**

Nevladine organizacije se mogu prijaviti sa najviše jednim (1) projektom u okviru ovog poziva.

Period ostvarivanja projekta je najviše 6 (šest) meseci.

Ista nevladina organizacija može biti partner u nekoliko projekata u prioritetnim oblastima poziva.

Pravo prijave sa svojim projektima imaju nevladine organizacije koje su registrovane u registru nevladinih organizacija u Republici Kosovo i koje deluju u Republici Kosovo najmanje godinu dana pre dana objavljivanja javnog poziva.

Nevladine organizacije koje podnose zahtev moraju da pokažu da je njihov program rada usmeren na zaštitu i promociju kulture, tradicije i prava i interesa zajednica na Kosovu.

Nevladine organizacije takođe moraju da obavljaju finansijske transakcije na transparentan način, u skladu sa zakonodavstvom o nevladinim organizacijama u Republici Kosovo i u skladu sa računovodstvenim pravilima i da su ispunile ugovorne obaveze prema pružaocu finansijske podrške i svim drugim pružaocima finansijske podrške.

Pre potpisivanja ugovora, nevladina organizacija mora da dostavi dokaze da odgovorno lice u nevladinoj organizaciji i rukovodilac projekta nisu pod istragom za krivična dela, kao i dokaz da je nevladina organizacija rešila sva otvorena pitanja u vezi sa uplatom doprinosa i neplaćenih poreza.

Predlozi se dostavljaju samo na predviđenim obrascima, koji su zajedno sa Uputstvima za podnosioce prijava dostupni na internet stranici [www.kryeministri-ks.net](http://www.kryeministri-ks.net).

*Popunjeni dokumenti se trebaju poslati poštom ili lično, na sledeću adresu: Kancelarija za pitanja zajednica/Kancelarija premijera, VI sprat, kancelarija br. 606. Trg Majke Tereze bez broja, 10 000 Priština.*

Proces prijema, otvaranja i razmatranja prijava, procena prijava, ugovaranje, dodela sredstava, vreme i način podnošenja žalbi, postupanje sa dokumentacijom i pokazni kalendar sprovođenja poziva su detaljno opisani u Uputstvima za podnosioce prijava na javni poziv.

Za finansijsku podršku će biti razmatrani samo projekti koji su primljeni u roku predviđenom ovim javnim pozivom, a koji u potpunosti ispunjavaju definisane uslove javnog poziva.

*Sva pitanja u vezi sa javnim pozivom mogu se razjasniti isključivo elektronskim putem, slanjem elektronske pošte na adresu:**zck-kpz-grants@rks-gov.net**.*

Obrazac uputstava za javni poziv

Obrazac prijave za projekat

Obrazac predloga budžeta projekta
Izjava o opisanim aktivnostima za izvođače
Obrazac izjave o dvojnom finansiranju
Obrazac izjave o partnerstvu

Obrasci i izjave financijskih projekata za javnost